open-index/open-wikipedia-markdown huggingface dataset:
רוקי 5 (סרט, 1990)

**רוקי 5** (באנגלית: **ROCKY V**) הוא סרט דרמת ספורט אמריקאי מ-1990 בבימויו של ג'ון ג. אבילדסן שנכתב על ידי סילבסטר סטאלון, שגם מככב בו בתפקיד הראשי. בסרט מככבים גם טליה שייר, טומי מוריסון, וסייג' סטאלון. הסרט מהווה את הסרט החמישי בסדרת זיכיון סרטי רוקי, וסרט המשך ל"רוקי 4" מ-1985.

לדעתו של במאי הסרט, הסרט לא הצליח כי הוא רצה שרוקי ימות, אך המפיקים לא אישרו זאת.

## תקציר העלילה
רוקי חוזר חזרה לפילדלפיה, וגילה שבעקבות הקרב עם דראגו, יש לו פגיעות במוח, ושעוד קרב יפגע בו לצמיתות. במקביל, רואה החשבון של רוקי איבד את כל כספו, ורוקי מוכר את כל הדברים שלו כמעט כדי להתאושש כלכלית. רוקי מתחיל לאמן צעיר מבטיח בשם טומי גאן. (טומי מוריסון) בנו, (סייג' סטאלון) מתחיל לקנא ביחסו של רוקי אל גאן. גאן בוגד ברוקי, מחליף מאמן, הופך לאלוף העולם, ורוצה לעשות עם רוקי קרב, בעקבות האירועים יחסו של רוקי לבנו משתנה לטובה. כשגאן פוגש את רוקי במסעדה, הוא כופה עליו קרב רחוב, שרוקי יוצא בו מנצח. בסצנה האחרונה של הסרט, רוקי ובנו עולים על מדרגותיו של רוקי, ליד פסלו של רוקי.

הסרט הזה, שסטאלון ליהק את בנו במציאות לשחק בו גם את בנו בעלילה, לא הצליח בקופות ולא זכה להצלחה אצל אוהדי סדרת הסרטים של רוקי.

## צוות השחקנים והדמויות
### דמויות ראשיות
* סילבסטר סטאלון בתור רוברט "רוקי" בלבואה.
* טליה שייר בתפקיד אדריאנה "אדריאן" פנינו.
* ברט יאנג בתור פולי פנינו.
* סייג' סטאלון בתור רוברט "רובי" בלבואה.
* טומי מוריסון בתור טומי גאן.
## קישורים חיצוניים
* 

## הערות שוליים

קטגוריה:רוקי
קטגוריה:סרטים אמריקאיים
קטגוריה:סרטי יונייטד ארטיסטס
קטגוריה:סרטי המשך אמריקאיים
קטגוריה:סרטי אגרוף
רוקי בלבואה (סרט, 2006)

**רוקי בלבואה** (באנגלית: **Rocky Balboa**) הוא סרט דרמת ספורט אמריקאי מ-2006, בבימויו של סילבסטר סטאלון, שגם כתב את התסריט ומככב בו בתפקיד הראשי. הסרט הוא הסרט הסוגר והשישי בסדרת זיכיון סרטי רוקי, וסרט המשך ל"רוקי 5" מ-1990.

הסרט יצא 16 שנה בדיוק אחרי הסרט הקודם, ו-30 שנה בדיוק אחרי הסרט הראשון.

## תקציר העלילה
רוקי כבר מבוגר ואלמן, שהולך כל יום לבקר בקבר של רעייתו, אדריאן. בנו כבר גדול ונמצא עמו פחות בקשר. רוקי מקבל הזמנה ממתאגרף צעיר בשם מייסון דיקסון, שמאתגר אותו לקרב אגרוף מולו. רוקי מתאמן קשה כדי לנצח בקרב, אך מפסיד בקרב הגדול. יחד עם זאת הוא זוכה באהבת הקהל, שרוצה לראות רק את המתאגרף האגדי בפעולה.

## דמויות ראשיות
* סילבסטר סטאלון בתור רוברט "רוקי" בלבואה.
* ברט יאנג בתור פולי פנינו.
* מיילו ונטימיליה בתור רוברט "רובי" בלבואה.
## קישורים חיצוניים
* 

קטגוריה:רוקי
קטגוריה:סרטים אמריקאיים
קטגוריה:סרטי המשך אמריקאיים
קטגוריה:סרטי אגרוף
רוקי 4 (סרט, 1985)

**רוקי 4** (באנגלית: **ROCKY lV**) הוא סרט דרמת ספורט אמריקאי מ-1985 בבימויו של סילבסטר סטאלון, שגם כתב את התסריט ומככב בו בתפקיד הראשי. הסרט מהווה את הסרט הרביעי בסדרת זיכיון סרטי רוקי, וסרט המשך ל"רוקי 3" מ-1982.

## עלילה
הסרט מתחיל בדיוק באותה נקודה שבה הסרט הקודם הסתיים, רוקי שב להיות אלוף העולם באגרוף משקל כבד.

לאחר יום הולדתו של פולי, איוון דראגו, מתאגרף קשוח מרוסיה, מגיע לאמריקה ובטוח שהוא יכול לנצח כל מתאגרף. אפולו קריד, שנעלם מזירת האגרוף קרוב ל-5 שנים, רוצה לחזור ונענה לאתגר, בעוד שלא מקשיב לכולם שאומרים לו לא לעשות זאת.

הקרב מתחיל שאפולו בטוח בניצחונו ועושה בהתחלה הצגה אחת גדולה. שהקרב מתחיל, אפולו שורד כסיבוב וחצי בלבד, כאשר בסיבוב השני הוא מקבל מהלומות קשות מדראגו. רוקי נחוש לעצור את הקרב כדי שאפולו לא ימצא את דרכו לבית חולים, אך אפולו מאיים עליו שלא יעצור. לקראת תום הסיבוב השני, קריד מוצא את מותו בזירה.

רוקי אכול אשמה על כך שלא עצר את הקרב. כדי להחזיר את הכבוד לחברו הטוב, הוזמן למסיבת עיתונאים עם דראגו כדי שידברו על קרב שייערך ביניהם ברוסיה. בגלל שלא מרשים על הקרב, זה לא קרב על התואר. רוקי ופולי טסים לרוסיה, שם רוקי מתחיל את האימון הכי קשה שעבר אי פעם.

באמצע האימונים, רוקי פוגש באדריאן שטסה אליו. רוקי ממשיך באימונים הכי קשים שעבר, וגם דראגו. בזמן הזה, רוקי כמעט ונשאר לבד, בעוד שבדראגו תומכת מדינה שלמה.

הקרב הגדול מגיע, ורוקי ודראגו מזיעים מכף רגל ועד ראש. הפעמון נשמע, הקרב מתחיל, ורוקי מתחיל ליפול שוב ושוב, וחושב שאולי הוא יכול להפסיד בקלות למתאגרף היריב שלו.

רוקי ממשיך ליפול, ומאמנו, אדריאן ופולי מתחילים לחשוש, עד שפתאום כל רוסיה מתחילה לתמוך ברוקי. דראגו חושש, ורוקי מתחיל באותו הזמן להיות רציני. דראגו נופל לאחר קרב ארוך במיוחד, ולא מצליח לקום. רוקי מנצח בקרב לבסוף.

רוקי אומר לכולם ש"כל אחד יכול להשתנות", וכולם מסכימים אותו ואוהבים שהוא ניצח, ומתחילים לא לאהוב את דראגו. על סרט זה אמר רוקי:"**המנצח הוא לא זה שמחטיף יותר, אלא האחרון שנשאר על הרגליים בסוף הקרב**".

## צוות השחקנים והדמויות
### דמויות ראשיות
* סילבסטר סטאלון בתור רוברט "רוקי" בלבואה.
* טליה שייר בתור אדריאן "אדריאנה" פנינו.
* ברט יאנג בתור פולי פנינו.
* קארל ות'רס בתור אפולו קריד.
* דולף לונדגרן בתור איון דראגו.
* בריג'יט נילסן בתור אשתו של דראגו.

## גרסת הבמאי

## קישורים חיצוניים
* 

קטגוריה:רוקי
קטגוריה:סרטים אמריקאיים
קטגוריה:סרטי יונייטד ארטיסטס
קטגוריה:סרטי המשך אמריקאיים
קטגוריה:סרטי אגרוף
קטגוריה:מוסקבה בקולנוע
קטגוריה:לאס וגאס בקולנוע
שקרבורה

**שקרבורה** (באזרית: **Şəkərbura**) הוא מאפה מתוק הנפוץ באזרבייג'ן, איראן, טורקיה ומדינות הקווקז.

המאפה מורכב מקמח, חמאה, סוכר, ביצים, גרידת לימון, אבקת אפיה, הל, שקדים ואגוזי לוז טחונים שאותם מערבבים, מעצבים כחצי ירח, מקשטים את הבצק באמצעות פינצטת מגאש (Maggash) ולאחר מכן אופים.

השם שקרבורה הוא נגזרת של המילים בפרסית, סוכר (Şeker) ולחתוך (Bher).

נהוג להגיש את המאפה בעיקר בחתונות, פסטיבלים ובחג הנוברוז (Novruz) כשהוא חם ובליווי תה או קפה טורקי.

מלבד הגרסה האזרית, קיימת גם גרסה טורקית הנקראת שקרפרה וגרסאות נוספות הנפוצות בעיקר בגאורגיה, ארמניה, בולגריה, קזחסטן וקירגיזסטן.

## ראו גם
* שקרפרה
* בסבוסה

## קישורים חיצוניים

* שקרבורה- מתכון מאזרבייג'ן, באתר Foodis
* עוגיות מהמטבח הקווקזי, באתר Renkaskitchen

## הערות שוליים

קטגוריה:אוכל רחוב
קטגוריה:מזון מהיר
קטגוריה:המטבח האזרבייג'ני: קינוחים
קטגוריה:מאפים
פלורנס קלקסטון

**פלורנס קלקסטון** (באנגלית: **Florence Claxton**; 26 באוגוסט 1838 – 3 במאי 1920) הייתה אמנית בריטית, שהתבלטה בציורי הסאטירה שלה. קלקסטון גם כתבה פרשנויות הומוריסטיות רבות על החיים של זמנה. 

## ביוגרפיה
קלאקסטון נקראה על שם עיר הולדתה, פלורנס, איטליה, שם נולדה ב־26 באוגוסט 1838 לצייר מרשל קלקסטון ואשתו סופיה; היא הוטבלה ב־2 בינואר 1839 בכנסיית סנט אלפג'. הייתה לה אחות צעירה יותר, , שנולדה שלוש שנים אחריה.

מרשל קלקסטון, לא ראה הצלחה באיטליה, והיגר עם משפחתו בשנת 1850 לאוסטרליה, שם גיסו ריצ'רד הרגרב ביסס את עצמו כמתנחל בניו סאות' ויילס. גם בני משפחה אחרים היגרו לאוסטרליה. הגעתו של קלקסטון לסידני צוינה בעיתונים, אך הוא שוב נאבק למצוא את התהילה כצייר. המשפחה המשיכה להגר ובשנת 1854, עברה להודו. לאחר שהות של שלוש שנים, המשפחה חזרה לאנגליה דרך ציילון ומצרים. הניסיון של נסיעות בינלאומיות התברר כחשוב לאחיות כאמניות, הרחיב את ההיקף הגאוגרפי של חוויותיהן, ותרם למבטתן החוץ וויקטוריאנית.

האחיות קלאקסטון חזרו לאנגליה שפלורנס הייתה כמעט בת 20  אביה אימן אותה ואת אחותה בציור. בשנות החמישים של המאה ה-19 מצאו שתי האחיות עבודות בייצור תחריטים לעיתונות הפופולרית. בשנת 1858 הציגה פלורנס סצנות מחייה בתערוכה השנתית השנייה של  (SWA). בשנה שלאחר מכן, 1859, היא חתמה על עצומה לקבלת נשים לבתי הספר של האקדמיה המלכותית לאמנויות.

בשנת 1864, האחיות חלקו יחד בית בלונדון, אך דרכיהן נפרדו. ב־1 ביוני 1868 התחתנה פלורנס עם ארנסט פרינגטון, צלם ומהנדס צרפתי, בפריז. מעט ידוע על חיי הנישואים שלהם, אך פלורנס טענה כי התגוררה במונקו במשך כמה שנים. לא היו ילדים מהנישואין והיא התאלמנה ככל הנראה בשנת 1881, כשחזרה להתגורר עם אביה בלונדון.

פלורנס לא נישאה בשנית. היא המשיכה לעבוד כמאיירת ואמנית.

ב־3 במאי 1920, בביתה, באי וייט, היא התאבדה.

### יצירה
ממוזער|425x425 פיקסלים|הבחירה של פאריס
היצירה הידועה ביותר של קלקסטון היא ״הבחירה בפאריס: אידיליה״ (בערך 1860), סאטירה ופרודיה (על פי משפט פאריס במיתולוגיה היוונית) על יצירותיהם של האמנים מהאחווה הפרה-רפאליטים.  הציור מכיל רבים מהדמויות המרכזיות של התנועה האמנותית כולל ג'ון ראסקין וסר ג'ון אוורט מיליי, עם דמויות של תרבות פופולרית כמו פורד מדוקס בראון. הציור מתאר את מיליי בתפקיד פאריס, שמציע את התפוח המוזהב לאישה מימי הביניים מפוארת למראה, תוך התעלמות מהמדונה של רפאל ואישה מודרנית בקרינולינות. הציור כולל גם פרודיות על יצירות אחרות לפני הרפאליטים  התמונה פורסמה בעיתון ״אילוסטרייטד לונדון״ בעמוד ב־2 ביוני 1860. 

קלקסטון כתבה גם מערכונים הומוריסטיים על פמיניזם וזכויות נשים, בעיקר בהרפתקאותיה של אישה בחיפוש אחר זכויותיה, סיפור מצויר.על אישה שהוריה אינם מאשרים את המאהב שלה, והוא עוזב. היא מחליטה להמשיך בעצמאותה, אך היא נעשית מכוערת, הופכת לעורכת דין, פוליטיקאית ורופאה, אך בסופו של דבר נכשלת בכל העיסוקים. לבסוף היא מהגרת לארצות הברית ומתחתנת עם בריגהם יאנג, מנהיג המורמונים הפוליגמי. בסופו הסיפור, מסתבר שכולו היה חלום והוא מסתיים במילותיה "תודה לאל זה רק חלום ליל קיץ ואני לא משוחררת".

## קישורים חיצוניים

## הערות שוליים

קטגוריה:ציירות בריטיות
קטגוריה:בריטיות שנולדו ב-1838
קטגוריה:בריטים שנולדו ב-1838
קטגוריה:בריטיות שנפטרו ב-1920
קטגוריה:בריטים שנפטרו ב-1920
הפיצוץ בגשר קרים (2023)

**הפיצוץ בגשר קרים 2023** התרחש במהלך הפלישה הרוסית לאוקראינה. בלילה של ה-17 ביולי 2023 כאשר שני כלי שיט בלתי מאוישים תקפו את הגשר, הראשון תקף בשעה 03:04 והשני בשעה 03:20 (שעון מוסקבה) הפיצוץ היה במקטע גשר קרים הסמוך לחצי האי קרים, הפיצוץ גרם לנזק גדול ולהשבתתו של הגשר תנועת כלי הרכב והרכבות בגשר הופסקו. שני בני אדם נהרגו בפיצוץ הגשר.

על פי החשד פיצוץ הגשר נעשה על ידי שני כלי שיט בלתי מאוישים (כשב"מ) התנועה בגשר הופסקה לאחר הפיצוצים, שהיו בקטע הסמוך לקרים, לדברי אנשי הממשך הרוסי התנועה בגשר לא תחודש לפני נובמבר 2023.

כתוצאה מהפיצוץ נהרגו זוג הורים, ובתם בת ה-14 נפצעה קשה.

## הערות שוליים

קטגוריה:2023 באוקראינה
קטגוריה:2023 ברוסיה
קטגוריה:אסונות ב-2023
קטגוריה:הפלישה הרוסית לאוקראינה
אוניברסיטת צוקובה

**אוניברסיטת צוקובה** (ביפנית: **筑波大学**) היא אוניברסיטת מחקר לאומית אשר הוקמה באוקטובר 1973, עקב העברת קודמתה, אוניברסיטת טוקיו לחינוך, לאזור צוקובה. יש לה שני קמפוסים: הקמפוס הראשי נמצא בצוקובה והשני הוא בטוקיו.

הקמפוס הראשי ממוקם בלב עיר המדע בצוקובה, שישים קילומטרים צפונית-מזרחית לטוקיו.

עוד בשנות ה-60 של המאה ה-20 הקימה הממשלה הלאומית פרויקט לבניית מרכז למחקר מדעי, ובעקבות זאת עברו מוסדות מחקר לאומיים רבים מטוקיו לצוקובה. כעת, העיר היא ביתם של 29 ממוסדות המחקר והחינוך הלאומיים המובילים ביפן.

האוניברסיטה היא אחד מעשרת תאגידי האוניברסיטה הלאומיים המיועדים ועובדת בשיתוף פעולה הדוק עם הקהילות המדעיות השכנות ועם העיר צוקובה. העיר מקיימת פעילויות שיתופיות שונות, המאגדות ערים וארגונים מרחבי העולם המובילים מחקר ופיתוח מדעי וטכנולוגי. פורום GIANT (Grenoble Innovation for Advanced New Technologies) מתקיים מדי שנה בהשתתפות מנהיגים של מכוני מחקר, אוניברסיטאות, חברות וכו', בערי מדע מרכזיות כולל צוקובה סיטי ואוניברסיטת צוקובה.

אוניברסיטת צוקובה החליטה לתפקד כאוניברסיטה הפתוחה לכל בתוך ומחוץ ליפן. האוניברסיטה חברה ברשת אוניברסיטאות עולמית (WUN) ובקונסורציום RU11.

## דירוגים
#### דירוג בין-לאומי
* דירוג שאנגחאי: מקום 201–300 (2023)
* דירוג Times Higher Education: מקום 351–400 (2024)
* דירוג QS לאוניברסיטאות: מקום 355= (2024)

#### דירוג אזורי - אסיה
* דירוג Times Higher Education: מקום 82 (2024)
* דירוג QS לאוניברסיטאות: מקום 39 (2024)

#### דירוג אזורי - יפן
* דירוג שאנגחאי: מקום 4–5 (2023)
* דירוג Times Higher Education: מקום 4 (2024)
* דירוג QS לאוניברסיטאות: מקום 11 (2024)

## קישורים חיצוניים

* 
*אוניברסיטת צוקובה 

צוקובה
קטגוריה:קאנטו
צוקובה
אנג'ה ביהלמאייר

**אנג'ה ביהלמאייר** (בגרמנית: **Anja Bihlmaier**; נולדה ב-11 באוקטובר 1978) היא מנצחת גרמנייה.

## קריירה
אנג'ה ביהלמאייר נולדה בשווביש גמונד במדינת באדן-וירטמברג שבגרמניה. הוריה שרו במקהלה בכנסייה. מאוחר יותר למדה נגינה בפסנתר ובכינור. מוריה כללו את רולנד באלדיני, יוהנס פיצר ווולקר שטנצל. היא המשיכה בלימודי פסנתר אצל אלזה קולודין באוניברסיטת פרייבורג למוזיקה, ממנו סיימה את לימודיה ב-2003.

ביהלמאייר למדה ניצוח אצל סקוט סנדמאייר באוניברסיטת פרייבורג למוזיקה, וקיבלה תעודת ניצוח בשנת 2006. בשנים 2004 עד 2005 היא החזיקה במלגת ניצוח באוניברסיטת מוצרטיאום שם הייתה תלמידה של דניס ראסל דייוויס וחורחה רוטר. משנת 2005 עד 2008, היא הייתה חלק מפורום המנצחים של מועצת המוזיקה הגרמנית, והשתתפה בניצוח כיתות אמן עם סיאן אדוארדס, פיטר גולקה, גינתר הרביג, גינטר קאלרט, קנת קיסלר, קלאוספטר סייבל וג'אק ואן סטין. מנטורים נוספים לניצוח כללו את קירק טרבור, טסונגיה, ג'ורדנו בלינקמפי, קארן קמנסק ואנטוני הרמוס.

בין השנים 2006 ל-2010, עבדה ביהלמאייר כקורפטיטורית בתיאטרון קובורג, בתיאטרון גורליצה ובתיאטרון סקסוניה בהילדסהיים. בין השנים 2010 ל-2013, עבדה בתיאטרון קמניץ כקאפלמייסטר שני ועוזר למנהל המוזיקלי הכללי. מ-2013 עד 2015, היא הייתה קאפלמייסטר השני של האוצר הממלכתי של הנובר. בין השנים 2015 ל-2018, שימשה כקאפלמייסטר ראשון וסגן מנצח של התיאטרון הממלכתי קאסל. היא הייתה המנצחת השנייה בתואר המנצח בתולדות התיאטרון.

ביולי 2017, ביהלמאייר ניצחה על הפקת ריגולטו בפסטיבל האופרה של סנט מרגרטן, והייתה המנצחת הראשונה בתולדות הפסטיבל. בנובמבר 2018, ביהלמאייר ניצחה על תזמורת הרזידנטי. היא ניצחה לראשונה על התזמורת הסימפונית של לאהטי בדצמבר 2018. במאי 2019, תזמורת הרזידנטי הודיעה על מינויה של ביהלמאייר למנצחת הראשית הבאה שלה, החל מעונת 2021–2022. מינוי זה מציין את התפקיד הראשון שלה בתור מנצחת ראשית. ביהלמאייר היא המנצחת הראשונה שזכתה לתואר המנצחת הראשית של תזמורת הרזידנטי, והמנצחת השנייה שזכתה לתואר המנצח הראשי של כל תזמורת הולנדית. בספטמבר 2019, התזמורת הסימפונית של לאהטי הודיעה על מינויה של ביהלמאייר למנצחת האורחת הראשית הבאה שלה, החל מעונת 2020–2021, עם חוזה ראשוני של 3 עונות.

## קישורים חיצוניים

*

קטגוריה:מנצחים גרמנים
קטגוריה:מנצחות
קטגוריה:גרמנים שנולדו ב-1978
מאדס בידסטרופ

**מאדס בידסטרופ** (בדנית: **Mads Bidstrup**; נולד ב-25 בפברואר 2001 בקוגה שבדנמרק) הוא כדורגלן דני המשחק בעמדת הקשר בקבוצת רד בול זלצבורג מהבונדסליגה האוסטרית.

## קריירת מועדונים
בידסטרופ גדל במחלקות הנוער של הרפולגה בולדקלוב, ברונדבי, פ.צ. קופנהגן ור.ב. לייפציג.

ב-16 ביולי 2020 חתם בידסטרופ על חוזה לשלוש שנים בברנטפורד מהפוטבול ליג צ'מפיונשיפ. בסך הכל ערך עשר הופעות ליגה במדי המועדון, במסגרת הפרמייר ליג והפוטבול ליג צ'מפיונשיפ. בהמשך הושאל פעמיים לנורשלן מליגת העל הדנית, במדיה ערך בסך הכל 43 הופעות ליגה.

ב-17 ביולי 2023 חתם בידסטרופ על חוזה לחמש שנים ברד בול זלצבורג מהבונדסליגה האוסטרית.

## קישורים חיצוניים

## הערות שוליים

קטגוריה:כדורגלנים דנים
קטגוריה:קשרי כדורגל דנים
קטגוריה:כדורגלני ברנטפורד
קטגוריה:כדורגלני נורשלן
קטגוריה:כדורגלני רד בול זלצבורג
קטגוריה:ספורטאים דנים באנגליה
קטגוריה:ספורטאים זרים באוסטריה
קטגוריה:דנים שנולדו ב-2001
אפרים שלום אנקאווא

ממוזער|הרב אפרים אנקאווא
הרב **אפרים שלום אנקאווא** (ה'תרמ"ו, 1886 - ט"ז אדר א' ה'תשכ"ה, 1965) היה פוסק הלכה, דיין במרקש, ולאחר מכן אב בית הדין ורבה של אוז'דא במאה העשרים.

## קורותיו
נולד בסאלי לאביו רבי אליהו שהיה ראש השוחטים בעיר. בגיל שבע התייתם מאביו, ואחיו הרב יצחק לקח עליו חסות. למד אצל דודו הרב רפאל אנקווה ואצל הרב אפרים פרץ. נשא את אישטרילייא לבית משפחת נאהורי, לימים סחר בבדים ורהיטים, תוך הקדשת מספר שעות ללימוד תורה. לאחר תקופה ממשוכת, פשט את הרגל, ושב ללימודים מלאים בישיבת דודו בכדי להשתלם ברבנות והדיינות.

בשנת ה'תש"א, בעקבות התמנותו של הרב חיים דוד סירירו לאב בית דין מוגאדור, ששימש עד אז כדיין במרקש, התמנה הרב אפרים לדיין שלישי במרקש לצד הרב משה זריהן ורבי מרדכי קורקוס. בשבתו בבית הדין קיבל על עצמו את תפקיד עריכת פסקי הדין. בתקופה זו התיידד במיוחד עם רבי ידידיה מונסונייגו רבה של פאס, ועם הרב שלום משאש.

בשנת ה'תש"ט, הוצע לו לכהן כאב בית הדין ורבה של אוז'דא לאחר פטירתו של רבי שלמה הכהן אצבאן, והלה נעתר לבקשתם חרף הפצרת חביריו הדיינים במרקש להישאר. הוא נימק את עזיבתו משתי סיבות: א. העיר אוז'דא סמוכה לתלמסאן, מקום מושבו של ראש משפחתם רבי אפרים אנקאווא. ב. החיסרון במנהיג רוחני היה גדול יותר באוז'דא מאשר מרקש. באוז'דא תיקן תקנות חדשות לחיזוק הדת ולטובת הקהילה. הרב אפרים כיהן כאב בית הדין של העיר לצד חביריו רבי שלמה הכהן אזאגורי, רבי ציון אבן דנאן, ורבי משה מרצייאנו. כשנפטר הרב דוד הכהן סקאלי בכ"ד אייר תש"ט, נסעו חברי בית הדין לאוראן להשתתף בלווייתו. התכתב בהלכה עם רבי משה עטייא. 

הרב אפרים השתתף בכנסי מועצת הרבנים של מרוקו והצעותיו התקבלו במועצה.

בשנת ה'תשט"ו עלה לארץ ישראל. בהגיעו לנמל חיפה רצו שליחי הרבנות והסוכנות למנותו לרבה של מחוז הגליל, ורצו לשכנו בחצור הגלילית, אולם רבי אפרים סירב, ורצה לגור בירושלים. מיד עם בואו לירושלים, ביקר אצל הרב יצחק נסים, שנתן לו את דירתו האישית שהתגורר בה לפני שהתמנה לראשון לציון. בדירה זו התתגורר רבי אפרים עד לפטירתו.

בשבתו בירושלים, קבע את לימודו בישיבת 'זכור לאברהם' לצד ידידיו הרב יוסף שלוש והרב יעקב הכהן. התיידד גם עם רבי סלמן מוצפי. הרב מרדכי אליהו בהיותו דיין בבאר שבע, היה דן עם רבי אפרים מדי יום שישי בדיוני הלכה של בית הדין.

נפטר בליל ט"ז אדר א' תשכ"ה בירושלים. לווייתו יצאה מישיבת פורת יוסף. הספידוהו הרב עובדיה הדאיה, הרב יהודה צדקה, והרב נסים עזראן. נספד גם במרוקו על ידי הרב שלמה הכהן אזאגורי.

הרב הותיר שלשה בנים ושלוש בנות.

## חיבורו
* **ישועות אשא -** מקבץ מכתביו ובו חידושים על התורה וש"ס, ופסקי דין, ירושלים תשע"ג.

## לקריאה נוספת
* **הקדמה ומבוא לספר 'ישועות אשא' -** מאת הרב עמרם חיים אנקאווא, תשע"ג.

## הערות שוליים

קטגוריה:רבנים מרוקאים
קטגוריה:מרקש: רבנים
קטגוריה:ילידי 1886
קטגוריה:נפטרים ב-1965
קטגוריה:אוג'דה: רבנים
אליפות CONCACAF 1965

**אליפות CONCACAF 1965** נערכה בין ה-28 במרץ ל-11 באפריל 1965, והייתה המהדורה ה-2 של אליפות צפון אמריקה בכדורגל. מקסיקו זכתה בתחרות זכתה באליפות בפעם הראשונה בתולדותיה לאחר שניצחה 4 מתוך 5 משחקיה, ולא הפסידה אף משחק.

## בית הגמר

קטגוריה:תחרויות כדורגל ב-1965
קטגוריה:אליפות CONCACAF
תחנת ביניים

[ממוזער|[תחנת דלק משמשת בהרבה מקרים כתחנת ביניים]]
**תחנת ביניים** (מכונה גם: **עצירת ביניים**) היא תחנה שבה המשתמש בדרך עוצר, וממשיך מאוחר יותר.

ברכב פרטי הפסקה זו יכולה להעשות על מנת לאפשר לנהג להתרענן ולנוח, או משלל סיבות אחרות. בתחבורה ציבורית עצירה זו נעשית בדרך כלל על מנת להחליף קווי תחבורה.

## ברכב פרטי
בתחנות ביניים הנמצאות בשימוש על ידי הנוסע ברכב פרטי, ניתן לעיתים לרכוש דלק, צידה לדרך ואוכל או להשתמש בשירותים. במהלך ההיסטוריה, ככל שנסיעות הפכו ארוכות יותר, היה נפוץ למצוא אכסניות ללון בהן בנקודות אלה, ולעיתים היה מתפתח סביבן יישוב של ממש. לעיתים ניתן היה גם להחליף בהן קבוצה לדרך.

## בתחבורה ציבורית
עצירת ביניים בתחבורה ציבורית מאפשרת פרק זמן קצר בין נסיעות, אותו מנצלות חברות התחבורה בהרבה מקרים לפצות על עיכובים, מנוחה לנהגים או החלפתם.

נוסעים יכולים להשתמש בתחנות אלה כתחנות מעבר ולהחליף בהן בין קווי תחבורה שונים. תחנות מרכזיות הן דוגמה לתחנות מעבר כאלה.

בנסיעה בינעירונית (בדרך כלל), ברכבת או באוטובוס בין עירוני, עצירת הביניים היא הפסקה שעל הנוסע לעשות בין קטעי הנסיעה. זהו זמן השהייה בטרמינל לאחר עזיבת כלי אחד והמתנה לעלות לכלי הרכב הבא. נסיעות בין עירוניות ובינלאומיות רבות כוללות עצירות ביניים.

לנהגי האוטובוס קיימת תחנת התערננות בסוף כל מסלול קו.

## באוויר
בתחבורה אווירית, תחנת ביניים (המכונה גם "**תחנת קונקשן**") היא נמל התעופה שבו נוסעים מחליפים בין טיסה אחת לאחרת, או מחכים בו שטיסתם תמשיך ליעדה. זמן השהיה בתחנות מסוג זה יכול לנוע בין שעות בודדות עד ליממה שלמה.

## הערות שוליים

קטגוריה:תחבורה ציבורית
קטגוריה:רכבות
משפט הפירוק של ז'ורדן

במתמטיקה, ובפרט בתורת המידה, **משפט הפירוק של ז'ורדן** קובע כי כל מידה מסומנת ניתנת לכתיבה כהפרש של מידות חיוביות סינגולריות.

המשפט נקרא על שמו של קאמי ז'ורדן. המשפט מספק תובנה חשובה על מידות מסומנות והיא שהן ניתנות לייצוג על-ידי הפרש של מידות "פשוטות" יותר, שהן מידות חיוביות. יתרה מכך, ניתן להשתמש במשפט הפירוק של ז'ורדן כדי להוכיח את משפט הפירוק של לבג ואת משפט רדון־ניקודים עבור מידות מסומנות.

## מבוא ומונחים בסיסיים
עבור מרחב מדיד כלשהו (\Omega,\Sigma), **מידה מסומנת** היא פונקציה \mu:\Sigma\to\mathbb{R}\cup\{-\infty,\infty\} (כאשר \mathbb{R} הוא שדה המספרים הממשיים) המקיימת סיגמא-חיבוריות, מתאפסת עבור הקבוצה הריקה ומקבלת לכל היותר את אחד הערכים \infty ו--\infty (לא את שניהם). בהקשר זה פונקציית מידה "רגילה" תקרא **מידה חיובית**, והיא למעשה מידה מסומנת אשר מקבלת אך ורק ערכים אי-שליליים או \infty.

## ניסוח פורמלי
עבור מרחב מדיד כלשהו (\Omega,\Sigma) ומידה מסומנת על המרחב \mu, קיים זוג מידות חיוביות \mu^+,\mu^- כך ש:

# \mu=\mu^+-\mu^-.
# \mu^+,\mu^- סינגולריות אחת ביחס לשנייה.

פירוק זה נקרא **פירוק ז'ורדן** והוא פירוק יחיד.

## הוכחה
### קיום
על-פי משפט הפירוק של האן קיימת קבוצה חיובית P\in\Sigma (קבוצה שכל תתי-הקבוצות שלה ממידה אי-שלילית) כך שהמשלים שלה \Omega \backslash P הוא קבוצה שלילית (קבוצה שכל תתי-הקבוצות שלה ממידה אי-חיובית). מגדירים את המידות \mu^+,\mu^- כך שלכל A\in\Sigma:

\mu^+(A):=\mu(A\cap P)

\mu^-(A):=-\mu(A\backslash P)

על פי היותה של P קבוצה חיובית ו-\Omega \backslash P קבוצה שלילית, בהכרח \mu^+,\mu^- שתיהן חיוביות לכל A\in\Sigma. יתרה מזאת:

\mu(A)=\mu((A\cap P)\cup(A\backslash P))=\mu(A\cap P)+\mu(A\backslash P)=\mu^+(A)-\mu^-(A)

ולכן \mu=\mu^+-\mu^-. 

מכל זאת נובע כי \mu^+,\mu^- הוא פירוק לפי ז'ורדן של \mu. *מ.ש.ל.*

### יחידות
בהינתן \mu^+_1,\mu^-_1 ו-\mu^+_2,\mu^-_2 שני פירוקים לפי ז'ורדן, לפי סינגולריות קיימות שתי קבוצות מדידות P_1,P_2\in \Sigma כך ש:
* \mu^-_1 מתאפסת על P_1
* \mu^+_1 מתאפסת על \Omega\backslash P_1
* \mu^-_2 מתאפסת על P_2
* \mu^+_2 מתאפסת על \Omega\backslash P_2

ניתן להבחין כי לכל \Sigma\ni A\subseteq P_1 מתקיים:

\mu(A)=\mu^+_1(A)-\underbrace{\mu^-_1(A)}_{=0}=\mu^+_1(A)\ge 0

ולכל \Sigma\ni A\subseteq \Omega \backslash P_1 מתקיים:

\mu(A)=\underbrace{\mu^+_1(A)}_{=0}-\mu^-_1(A)=-\mu^-_1(A)\le 0

כלומר P_1 קבוצה חיובית ו-\Omega\backslash P_1 קבוצה שלילית. נובע מכך כי P_1,\Omega \backslash P_1 הוא פירוק לפי האן, ובאופן דומה גם P_2,\Omega \backslash P_2 הוא פירוק לפי האן. בגלל שפירוק לפי האן הוא יחיד עד כדי קבוצות ממידה אפס, מתקיים \mu(P_1\Delta P_2)=0. מכאן נובע כי לכל A\in\Sigma מתקיים כי:

\mu^+_1(A)=\mu(A\cap P_1)=\mu(A\cap P_2)=\mu^+_2(A)

כאשר השוויונות הימני והשמאלי הם לפי הגדרה והשוויון האמצעי נובע מהיותן של P_1,P_2 שונות עד כדי קבוצה ממידה אפס. הדבר נכון לכל A\in\Sigma, לכן \mu^+_1=\mu^+_2 ובאופן דומה גם \mu^-_1=\mu^-_2.

מכאן שפירוק ז'ורדן הוא יחיד. *מ.ש.ל.*

## מידת השתנות כוללת
בהינתן מידה מסומנת \mu ופירוק ז'ורדן שלה \mu^+,\mu^-, ניתן להגדיר את **מידת ההשתנות הכוללת** המסומנת ב-|\mu| ומוגדרת להיות |\mu|:=\mu^++\mu^-. בגלל היחידות של פירוק ז'ורדן, מידת ההשתנות הכוללת מוגדרת היטב לכל \mu.

## קישורים חיצוניים
* Jordan Decomposition Theorem, באתר Pr∞fWiki 

## הערות שוליים

קטגוריה:משפטים בתורת המידה
פדריקו גומס גרת

**פדריקו גומס גרת** (נולד ב-5 במרץ 2004) הוא כדורגלן ארגנטינאי המשחק כשוער בטיגרה.

## קריירה
גומס גרטה נולד בסן איסידרו, באזור הצפוני של בואנוס איירס, והחל לשחק כדורגל בגיל 8 באקדמיה של טיגרה.

## נבחרת לאומית
בנובמבר 2021, גומס גרת זומן לסגל הנבחרת הבוגרת של ארגנטינה למשחקי מוקדמות גביע העולם נגד נבחרות אורוגוואי וברזיל.
גומס גרטה נבחר להתאמן עם סגל ארגנטינה בקטר במונדיאל 2022. הוא נחשב לשחקן ה-27 בסגל. ואף אמר על ליונל מסי: "הוא כלל אותי בכל דבר וגרם לי להרגיש חלק מההישג".
בינואר 2023, גומס גרת נכלל בסגל ארגנטינה עד גיל 20 על ידי המאמן חאבייר מסצ'ראנו לטורניר קופה אמריקה עד גיל 20 בקולומביה.
נכלל בסגל נבחרת ארגנטינה עד גיל 20 לטורניר גביע העולם עד גיל 20 בשנת 2023.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:שוערי כדורגל ארגנטינאים
קטגוריה:כדורגלני טיגרה
קטגוריה:ארגנטינאים שנולדו ב-2004
לאוטרו די לוליו

**לאוטרו פדריקו די לוליו** (בספרדית: **Lautaro Federico Di Lollo**; נולד ב-10 במרץ 2004) הוא כדורגלן ארגנטינאי המשחק כמגן בבוקה ג'וניורס.

## קריירה
די לוליו החל את הקריירה שלו במחלקות הנוער של בוקה ג'וניורס, והוא נכלל לראשונה בסגל הקבוצה הבוגרת ביולי 2022, בבמסגרת ניצחונה בתוצאה 2-1 על אסטודיאנטס לה פלאטה.

## נבחרת לאומית
בינואר 2023, די לוליו נכלל בסגל ארגנטינה עד גיל 20 על ידי המאמן חאבייר מסצ'ראנו לטורניר קופה אמריקה עד גיל 20 בקולומביה.
נכלל בסגל נבחרת ארגנטינה עד גיל 20 לטורניר גביע העולם עד גיל 20 בשנת 2023.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:מגני כדורגל ארגנטינאים
קטגוריה:כדורגלני בוקה ג'וניורס
קטגוריה:ארגנטינאים שנולדו ב-2004
אגוסטין ז'יאיי

**אגוסטין ז'יאיי** (נולד ב-16 בינואר 2004) הוא כדורגלן ארגנטינאי המשחק בעמדת הקישור בקבוצת פלמיירס מליגת העל הברזילאית ובנבחרת ארגנטינה.

## קריירת מועדונים
ז'יאיי נולד בסן קרלוס סנטרו והחל לשחק בקבוצות מקומיות, עד שעבר לסן לורנצו בגיל 13. ז'יאיי ערך את הופעת הבכורה שלו בקבוצה הבוגרת של סן לורנצו ב-19 באפריל 2022, כשפתח בהרכב בניצחון 2–1 בחוץ על אוניון. את שערו הראשון במועדון כבש ב-9 ביולי 2022, במשחק ליגה נגד בוקה ג'וניורס, שבו עזר לקבוצתו לנצח 1–2, כשכבש את השער השוויון.

ב-28 ביוני 2024 חתם בפלמיירס לחמש שנים.

## קריירה בינלאומית
נכלל בסגל נבחרת ארגנטינה עד גיל 20 לטורניר גביע העולם עד גיל 20 בשנת 2023. ב-27 במרץ 2026 ערך ז'יאי בכורה בסגל הבוגר של נבחרת ארגנטינה בניצחון  2–1 על מאוריטניה במסגרת משחק ידידות שנערך בבואנוס איירס.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:מגני כדורגל ארגנטינאים
קטגוריה:כדורגלני סן לורנסו
קטגוריה:כדורגלני פלמיירס
קטגוריה:כדורגלני נבחרת ארגנטינה
קטגוריה:ארגנטינאים שנולדו ב-2004
חילוניות (סדרת טלוויזיה)

**חילוֹנִיוּת** היא סדרה תיעודית ישראלית בת 5 פרקים, הסוקרת את תולדות החילוניות בישראל ואת הדרך שבה היא עיצבה את דמותה של המדינה. הסדרה עלתה לשידור ב-8 ביולי 2023 בכאן 11 ובכאן BOX.

## רקע
חילוניות היא השקפת העולם לפיה אין לדת מקום במרחב הציבורי. השקפה זו הייתה נוכחת מאז ראשית ימיה של ישראל, ונחשבת לאחד היסודות המרכזיים באופייה של המדינה, ואף יש הטוענים כי בלעדיה היא לא הייתה קמה. לאורך שנים רבות היא הייתה הגמונית במציאות הישראלית, כאידאולוגיה שעיצבה את החיים והאתוס הלאומי.

החילוניות היהודית ביקשה לנסח סיפר לאומי המנותק מהדת, הכולל שפה, תרבות וחינוך עבריים חילוניים, אך נכשלה בהפרדת הדת מהזהות שביקשה לכונן, ומצאה עצמה נשענת על האורתודוקסיה בקשר בל-יינתק. בישראל התקיימו מראשיתה שאלות וסכסוכים שונים באשר ליחסי הדת והמדינה. אף בראשית המאה ה-21 סכסוכים אלה לא נפתרו, והאורתודוקסיה מתעצמת ומאיימת על מה שנותר מהסדר החילוני הישן.

הסדרה חוקרת את החילוניות לאורך ההיסטוריה של המדינה ואת השפעתה על ההיבטים השונים בה, במישור הפרטי והציבורי, במישור הלאומי, בתרבות ועוד. בהתאם לנושאים אלה, לאורך כל פרק משובצים קטעי ארכיון שונים מהעבר אל מול קטעי ריאיון של אנשים מההווה, ברובם אנשי ציבור ורוח מבין הזרמים הבולטים בישראל: מחילונים עד לדתיים לאומיים ולחרדים.

הסדרה מלווה בקריינות של יהודית רביץ. כל פרק נפתח בקטע הבא:

## הפקה ושידור
את הסדרה יצרה ענת זלצר יחד עם מודי בר-און, סיני אבט ואיילת עופרים. בשלב מסוים בר-און, לאחר שהחל בכתיבת הטקסטים של הסדרה, החל לעבור טיפול במחלת הסרטן עימה התמודד. במאי 2022, טרם יציאת הסדרה, הוא הלך לעולמו, והסדרה הוקדשה לזכרו.

פרקה הראשון של הסדרה הוקרן בבכורה במהלך פסטיבל דוקאביב 2023, תחת הכותרת "חילוניות – דת ומדינה".

הסדרה הופקה עבור תאגיד השידור הישראלי על ידי חברת ההפקה ביונד קריאייטיב, בתמיכת המיזם המשותף "הסיפור העברי" של קרן גשר לקולנוע רב תרבותי, קרן אבי חי, קרן מיימונידיס, ובתמיכת פרויקט הקולנוע הישראלי של קרן רבינוביץ לאמנויות. פיתוח הסדרה נעשה בשיתוף וייעוץ אקדמי של מכון ון ליר בירושלים וקטעי הראיונות צולמו ברחבי קמפוס המכון. המוזיקה המקורית של הסדרה נוצרה על ידי ערן ויץ.

## ביקורות
הסדרה זכתה בעיקר לביקורות חיוביות.

ניר וולף מישראל היום כתב כי "הסדרה מהפנטת, אינפורמטיבית ומעמיקה".

מבקרת הטלוויזיה של ynet, סמדר שילוני, כתבה כי הסדרה "משמרת את הקסם של יצירתם המשותפת [של זלצר ובר-און] כשהיא מפנה אור למקומות לא מובנים מאליהם ביסודיות ובאומץ" וכן כי היא "מסמך מעמיק לתהליכים מרכזיים, חשובים ובוערים" ב.

רועי אבן מ-mako כתב כי הסדרה "מציגה עבודת תחקיר מעמיקה ויסודית". מנגד, הוא ציין כי לפרקים היא נדמית כמו "שיעור דידקטי ולא מאוד נגיש, עם הרבה אינפורמציה בלי הרבה דברים להגיד עליה". כמו כן הוא ביקר את הבחירה שלא להתייחס בסדרה לנושא ה, על רקע הרפורמה המשפטית במערכת המשפט, ולקשרו לתפיסת העולם של החילוניות.

חגי חיטרון מהארץ כתב כי הסדרה "מרתקת עין, אבל כוללת פספוסים וכמה שגיאות מביכות".

## פרקים

## פרסים ומועמדויות

## קישורים חיצוניים
* 

## ביאורים

## הערות שוליים

קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2023
קטגוריה:כאן 11: תוכניות וסדרות
אשכים לבית השר

**אַשְׁכִּים לְבֵית הַשַׂר** הוא שיר מאת רבי אברהם אבן עזרא. בשיר מבטא המשורר את צערו של עני הנזקק לעזרתו של בעל שררה. למרות שהעני מתאמץ לפגוש את בעל השררה ולבקש את עזרתו, הוא לא פוגש את השר, אלא אנשים אחרים. אותם אנשים מסבירים לו שלא יוכל לפגוש את השר בתואנות שונות. יש הרואים בשיר זה ביטוי לצערו של רבי אברהם עצמו, שהיה עני.
## מבנה השיר ותוכנו
בשיר קצר זה ארבע שורות. כל אחת מהשורות מתחילה באות א' ומסתיימת בצירוף האותיות כ' ו-ב'.
המשורר מספר כי פעמיים ניסה לפגוש את השר. בפעם הראשונה עשה זאת השכם בבוקר, ונאמר לו שהגיע מאוחר מדי, והשר כבר איננו נמצא, כי "רכב". בפעם השנייה הגיע לעת ערב, וגם אז נאמר לו שלא יוכל לפגוש את השר כי כבר שכב. בשורה השלישית והרביעית עורך העני מעין סיכום - או שהשר יעלה על מרכב או על משכב, בכל אופן העני סובל, "אוֹיָה לְאִישׁ עָנִי".

הסיום "נוֹלַד בְּלִי כּוֹכָב!" מבטא יחס אסטרולוגי למצבו של העני, באופן שקרוב להיות גזירת שמים. רעיונות אסטרולוגיים מצויים גם בפרשנות הראב"ע למקרא.

המחשבה על העוני כגזירה התלויה במזל מופיעה גם בתלמוד. למשל, בתלמוד מסופר על רבי אלעזר בן פדת שהיה עני מרוד. מסופר שם, כי כאשר הקיז דם, לא היה לו מה לאכול, והוא תחב בפיו ראש של שום, והתעלף מחולשה. הקב"ה התגלה אליו בחלומו ושאל אותו אם ברצונו שיהפוך את העולם ויברא אותו מחדש, כדי שאולי הפעם יוולד רבי אלעזר במזל טוב. אמר רבי אלעזר בן פדת: "כולי האי ואפשר?" (=כל זה, ורק אולי?!). הוא הוסיף ושאל אם כבר חי את רוב שנות חייו, ומשנענה בחיוב ויתר על הצעתו של ה'.

## ציטוט השיר
בפסק דין של בג"ץ בעתירה שהוגשה להורות על פתיחתו של גן ילדים חדש, כתב השופט מישאל חשין, בסיום נימוקיו לדחיית העתירה:
:נמצא לנו איפוא, שהעתירה לשנת הגן תשנ"ד הינה עתירה מאוחרת לזמנה, ואילו העתירה לשנת תשנ"ה והשנים העוקבות אותה הינה מוקדמת לזמנה. מאוחרת מכאן, מוקדמת מכאן, והרי העותרות יוצאות ריקות מכאן ומכאן. האמנם כך? היה זה המשורר ר' אברהם אבן עזרא, איש אביון, אשר ביקש את עזרת השר ולא נעזר; ועל כך שורר (למיטב זכרוני):
::אשכים לבית השר אומרים: כבר רכב 
::אבוא לעת ערב אומרים: כבר שכב 
::או יעלה מרכב או יעלה משכב 
::אויה לאיש עני נולד בלי כוכב 
ואולם שלא כאבן-עזרא הן העותרות, שהרי יכולות ורשאיות הן לפנות אל השר ואל הרשויות לא אך השכם בבוקר או לעת ערב אלא אף בצהרי יום. העותרות תוכלנה, אם אך תבקשנה זאת - ולאחר שתגבשנה עילה (לטעמן) לפנייה לבית המשפט לקראת פתיחתה של שנת הגן תשנ"ה - לשוב ולפנות לבית-משפט זה בבקשת סעד, ובלבד שתבאנה לעת ראויה.

## קישורים חיצוניים

* 
* אשכים לבית השר, באתר "לב לדעת" של המכללה האקדמית הרצוג
* 
* 
* "אשכים לבית השר", בלחן שם-טוב לוי, בביצוע אנסמבל שם-טוב לוי, באתר יוטיוב

## הערות שוליים

קטגוריה:שירי רבי אברהם אבן עזרא
קטגוריה:שירים שהולחנו על ידי שם טוב לוי
קטגוריה:עוני בתרבות
לוקאס קבאליני

**לוקאס דניאל קבאליני** (נולד ב-28 בדצמבר 1992) הוא כדורגלן קנדי שמשחק בעמדת החלוץ בקבוצת טיחואנה המקסיקנית בפואבלה ובנבחרת קנדה.

## קריירה
קאבליני החל את הקריירה שלו ב-2010 בקבוצות הנוער של נסיונל באורוגוואי. הוא ערך את הופעת הבכורה שלו בקבוצה הבוגרת של נסיונל ב-2012. ב-2012 הוא הושאל לקבוצת חובנטוד דה לאס פיידראס. ב-2013 הוא חזר לנסיונל. ב-2017 הוא חתם בקבוצת סנטרו אתלטיקו פניקס. ב-2017 הוא הושאל לקבוצת פואבלה המקסיקנית. ב-2018, הוא חתם על חוזה בפואבלה. ב-2020 הוא חתם בקבוצת ונקובר וייטקאפס מליגת ה-MLS. ב-2023 הוא הצטרף לקבוצת טיחואנה המקסיקנית.

## נבחרת לאומית
ב-13 באוגוסט 2012, ערך קבאליני את הופעת הבכורה שלו בנבחרת קנדה במשחק ידידות נגד נבחרת טרינידד וטובגו. ב-9 בספטמבר 2018, כבש קבאליני את שערו הבינלאומי הראשון בליגת האומות נגד נבחרת איי הבתולה של ארצות הברית. ב-27 בנובמבר 2022, ערך קבאליני את הופעתו היחידה במונדיאל 2022, במשחק נגד נבחרת קרואטיה.
## קישורים חיצוניים

## הערות שוליים

קטגוריה:כדורגלנים קנדים
קטגוריה:חלוצי כדורגל קנדים
קטגוריה:טורונטו: כדורגלנים
קטגוריה:כדורגלני פניארול
קטגוריה:כדורגלני נסיונל
קטגוריה:כדורגלני פואבלה
קטגוריה:כדורגלני ונקובר וייטקאפס
קטגוריה:כדורגלני טיחואנה
קטגוריה:כדורגלני נבחרת קנדה
קטגוריה:כדורגלני גביע הזהב 2017
קטגוריה:כדורגלני גביע הזהב 2019
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:ספורטאים זרים באורוגוואי
קטגוריה:ספורטאים זרים במקסיקו
קטגוריה:ספורטאים זרים בארצות הברית
קטגוריה:קנדים שנולדו ב-1992
ארייאנט מוריץ'

**ארייאנט אנאן מוריץ**' (נולד ב-7 בנובמבר 1998) הוא כדורגלן קוסוברי המשחק בעמדת השוער בקבוצת ססואולו בהשאלה מאיפסוויץ' טאון, ובנבחרת קוסובו.

## קריירה
ב-31 ביולי 2018, הצטרף מוריץ' לקבוצת נאק ברדה מליגת העל ההולנדית, בהשאלה לעונה אחת. הוא ערך את הופעת הבכורה שלו בקבוצה ב-18 באוגוסט 2018, במשחק ליגה מול דה חראפסחאפ. ב-25 בספטמבר 2018, ערך מוריץ' את הופעת הבכורה שלו במנצ'סטר סיטי, במשחק נגד אוקספורד יונייטד. ב-9 ביולי 2019, הושאל מוריץ' לקבוצת נוטינגהאם פורסט מליגת המשנה האנגלית, בהשאלה לעונה אחת. הוא ערך את הופעת הבכורה שלו בקבוצה ב-3 באוגוסט 2019, במשחק ליגה נגד וסט ברומיץ' אלביון. ב-18 בספטמבר 2020, הושאל מוריץ' לקבוצת ז'ירונה מליגת המשנה הספרדית, בהשאלה לעונה אחת. הוא ערך את הופעת הבכורה שלו בקבוצה ב-26 בספטמבר 2020, במשחק ליגה נגד ספורטינג חיחון. ב-1 בפברואר 2021, הושאל מוריץ' לקבוצת ווילם II מליגת העל ההולנדית, עד לסיום העונה. הוא ערך את הופעת הבכורה שלו בקבוצה ב-14 בפברואר 2021, במשחק ליגה נגד פיינורד. ב-5 באוגוסט 2021, הושאל מוריץ' לקבוצת אדנה דמירספור מהליגה הטורקית, בהשאלה לעונה אחת. הוא ערך את הופעת הבכורה שלו בקבוצה ב-15 באוגוסט 2021, במשחק ליגה נגד פנרבחצ'ה.

ב-22 ביולי 2022, חתם מוריץ' בקבוצת ברנלי מליגת המשנה האנגלית, על חוזה לארבע שנים. הוא ערך את הופעת הבכורה שלו בקבוצה ב-30 ביולי 2022, במשחק ליגה נגד האדרספילד טאון.

ב-17 ביולי 2024, חתם מוריץ' באיפסוויץ' טאון.

ב-13 באוגוסט 2025 הושאל לעונה אחת לססואולו מהסרייה א'.

## נבחרת לאומית
ב-26 באוגוסט 2018, הודיעה התאחדות הכדורגל של קוסובו כי לאחר מספר חודשי משא ומתן, החליט מוריץ לשחק בנבחרת קוסובו. ב-9 בנובמבר 2018, הוא זומן לסגל של קוסובו למשחקי ליגת האומות של אופ"א 2018/2019 נגד נבחרות מלטה ואזרבייג'ן. 11 ימים לאחר מכן, ערך מוריץ' את הופעת הבכורה שלו במדי הנבחרת, במשחק ליגת האומות של אופ"א 2018/2019 נגד אזרבייג'ן.
## קישורים חיצוניים

* פרופיל, באתר TransferMarkt
* פרופיל, באתר Soccerway

## הערות שוליים

קטגוריה:כדורגלנים קוסוברים
קטגוריה:כדורגלנים מונטנגרים
קטגוריה:שוערי כדורגל קוסוברים
קטגוריה:שוערי כדורגל מונטנגרים
קטגוריה:כדורגלני מנצ'סטר סיטי
קטגוריה:כדורגלני נאק ברדה
קטגוריה:כדורגלני נוטינגהאם פורסט
קטגוריה:כדורגלני ז'ירונה
קטגוריה:כדורגלני וילם II
קטגוריה:כדורגלני אדנה דמירספור
קטגוריה:כדורגלני ברנלי
קטגוריה:כדורגלני איפסוויץ' טאון
קטגוריה:כדורגלני נבחרת קוסובו
קטגוריה:ספורטאים מונטנגרים באנגליה
קטגוריה:ספורטאים קוסוברים באנגליה
קטגוריה:ספורטאים זרים בהולנד
קטגוריה:ספורטאים קוסוברים בספרד
קטגוריה:ספורטאים מונטנגרים בספרד
קטגוריה:ספורטאים קוסוברים בטורקיה
קטגוריה:ספורטאים מונטנגרים בטורקיה
קטגוריה:כדורגלני ססואולו
קטגוריה:מונטנגרים שנולדו ב-1998
קטגוריה:קוסוברים שנולדו ב-1998
טהיט צ'ונג

**טהיט ז'וזה גיריגוריו דיורקייף צ'ונג** (נולד ב-4 בדצמבר 1999) הוא כדורגלן הולנדי-קוראסאואי המשחק בעמדת הקיצוני בקבוצת שפילד יונייטד ובנבחרת קוראסאו.

## קריירה
צ'ונג הצטרף לאקדמיה של מנצ'סטר יונייטד בגיל 16, לאחר שהיה במחלקות הנוער של פיינורד. צ'ונג ערך את הופעת הבכורה שלו בקבוצה הבוגרת ב-2019, במסגרת גביע ה-FA נגד רדינג. ב-2020 הושאל לורדר ברמן מהבונדסליגה בהשאלה לעונה אחת, אך ההשאלה שלו הופסקה בינואר 2021 מה שאיפשר לו להצטרף בהשאלה לקלאב ברוז' מהליגה הבלגית. הוא בילה את עונת 2021/2022 בהשאלה לברמינגהאם סיטי. בתחילת עונת 2023/2024, חתם צ'ונג בלוטון טאון.

## נבחרת לאומית
צ'ונג שיחק עבור נבחרות הנוער של הולנד בגילאי 21-15. ואף יצג את נבחרת הנוער של הולנד עד גיל 17, באליפות אירופה עד גיל 17 וכבש את השער היחיד בניצחון ברבע הגמר על נבחרת שוודיה. צ'ונג קיבל קריאה לנבחרת קוראסאו לקראת מוקדמות גביע הזהב 2021, אך לא נכלל בסגל הסופי.

## קישורים חיצוניים

## הערות שוליים

קטגוריה:כדורגלנים הולנדים
קטגוריה:כדורגלנים קוראסאואים
קטגוריה:קשרי כדורגל הולנדים
קטגוריה:קשרי כדורגל קוראסאואים
קטגוריה:כדורגלני מנצ'סטר יונייטד
קטגוריה:כדורגלני ורדר ברמן
קטגוריה:כדורגלני קלאב ברוז'
קטגוריה:כדורגלני ברמינגהאם סיטי
קטגוריה:כדורגלני לוטון טאון
קטגוריה:ספורטאים הולנדים באנגליה
קטגוריה:ספורטאים הולנדים בגרמניה
קטגוריה:ספורטאים הולנדים בבלגיה
קטגוריה:כדורגלני שפילד יונייטד
קטגוריה:כדורגלני נבחרת קוראסאו
קטגוריה:הולנדים שנולדו ב-1999
קטגוריה:קוראסאואים שנולדו ב-1999
פדריקו רדונדו

**פדריקו רדונדו סולארי** (בספרדית: **Federico Redondo Solari**; נולד ב-18 בינואר 2003) הוא כדורגלן ארגנטינאי ממוצא ספרדי המשחק בעמדת הקשר בקבוצת אלצ'ה.

## קריירה
רדונדו הוא תוצר אקדמיית הנוער של ארחנטינוס ג'וניורס שם שיחק מגיל 10. הוא חתם על חוזהו המקצועני הראשון במועדון ב-17 בדצמבר 2021. רדונדו ערך את הופעת הבכורה שלו בקבוצה הבוגרת ב-11 ביולי 2022, בניצחון 1–2 על טיגרה, כשעלה כמחליף.

ב-23 בפברואר 2024 חתם רדונדו לשלוש שנים באינטר מיאמי.

ב-14 באוגוסט 2025 חתם לחמש שנים באלצ'ה מהלה ליגה.

## נבחרת לאומית
נכלל בסגל נבחרת ארגנטינה עד גיל 20 לטורניר גביע העולם עד גיל 20 בשנת 2023.

## חיים אישיים
רדונדו מגיע ממשפחה מרובת כדורגלנים: אביו פרננדו רדונדו, אחיו הגדול פרננדו רדונדו סולארי, סבו מצד אמו חורחה סולארי , בן דודו אאוגוסטו סולארי , דוד רבא שלו אדוארדו סולארי  ובני דודיו מדרגה שנייה אסטבן סולארי , דויד סולארי וסנטיאגו סולארי.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני ארחנטינוס ג'וניורס
קטגוריה:כדורגלני אינטר מיאמי
קטגוריה:כדורגלנים ארגנטינאים באולימפיאדת פריז (2024)
קטגוריה:ספורטאים זרים בארצות הברית
קטגוריה:כדורגלני אלצ'ה
קטגוריה:ארגנטינאים שנולדו ב-2003
נומה נומה

"**נומה נומה**" הוא סינגל שהוקלט על ידי הצמד המוזיקלי הישראלי אילן ואילנית. את השיר הוציאה לאור בשנת 1968 חברת התקליטים התקליט חיפה, והוא נכלל כרצועה הראשונה באלבומו השלישי של הצמד, יחד לתמיד.

## על השיר
"נומה נומה" נכתב על ידי שמואל רוזן והולחן על ידי אפי נצר והופק על ידי דוד קריבושי. זהו שיר ערש המושר בפי אב לבנו הקטן. לאורכו דואג אביו להפיג את כל חששותיו של בנו מהשינה הקרבה: החושך, הכיסא שנראה כמו שד בלילה, הכלבים שנובחים וקולות הרוח בתריסים. בשורה האחרונה של השיר נאמר "נו כבר, אבא מת לישון!". ב-23 ביוני 1968 נכנס למצעד הפזמונים השבועי של במקום העשירי. בשבוע שלאחר מכן, ב-30 ביוני, עלה למקום התשיעי, שיאו במצעד. לבסוף, ב-14 ביולי, יצא מהדירוג לאחר שלושה שבועות צעידה רצופה.

## מיקומי שיא

## הערות שוליים

קטגוריה:שירי אילן ואילנית
קטגוריה:שירים בעברית
קטגוריה:שירים שהולחנו על ידי אפי נצר
קטגוריה:שירי ערש
קטגוריה:שירים על לילות
קטגוריה:שירים על שינה
קטגוריה:סינגלים בהוצאת התקליט חיפה
ג'וטו (גשושית)

**ג'וטו** (באנגלית: **Giotto**) הייתה גשושית של סוכנות החלל האירופית ששוגרה ב-1985. החללית עברה בסמוך לשביט האלי, ובכך הפכה לחללית הראשונה שערכה תצפיות מקרוב על שביט. ב-13 במרץ 1986 הצליחה החללית להתקרב למרחק של 596 קילומטרים מגרעין השביט. הגשושית נקראת על שמו של צייר הרנסאנס האיטלקי המוקדם ג'וטו די בונדונה, שצפה בשביט האלי בשנת 1301 וקיבל השראה לשלב אותו ככוכב בית לחם בציורו בקפלת סקרובני.

## היסטוריה
המשימה אושרה על ידי סוכנות החלל האירופית בשנת 1980.

הגשושית שוגרה ב-2 ביולי 1985 ממרכז החלל בגינאה הצרפתית בעזרת משגר מדגם אריאן 1. ניהול המשימה בוצע ממרכז הבקרה של הסוכנות בדרמשטדט, גרמניה.

המבנה של הגשושית היה מבוסס על לוויין GEOS הבריטי תוך התאמות נדרשות. על הגשושית הותקנו 10 מכשירי מדידה, מצלמה וציוד תקשורת.

הנתונים שהתקבלו במסגרת תוכנית וגה אפשרו לעדכן את מסלול הטיסה של הגשושית.

הגשושית עברה ליד השביט ב-14 במרץ 1985. המרחק ממרכזה היה 596 ק"מ בלבד. למרות קרבה זו, הגשושית לא נפגעה מחלקי השביט באופן משמעותי. אחד החלקים פגע במסך ההגנה, אך לאחר 32 דקות מהנדסי מרכז הבקרה הצליחו לייצב את הגשושית. ב-15 במרץ מכשירי הגשושית עברו למצב המתנה. פעילותם חודשה ב-2 ביולי 1990 כאשר הגשושית התקרבה לכדור הארץ.

ב-10 ביולי 1992 הגשושית עברה במרחק של כ-200 ק"מ משביט 26P/Grigg–Skjellerup. ב-23 ביולי 1992 מכשירי הגשושית כובו ופעילותם לא חודשה עוד.

כתוצאה מטיסת ג'וטו התקבלו נתונים רבים על שביט האלי. התברר שגרעין השביט הוא באורך 15 ק"מ ורוחב 7–10 ק"מ. הוא מכיל 80% מים. צפיפות החומר היא כ-0.3 גרם לסמ"ק.

לאחר מעבר ליד 26P/Grigg–Skjellerup היה ניתן להשוות נתונים של גופים אלו.

## קישורים חיצוניים
* 

* תיאור הגשושית ופיעלותה
* מידע מפורט
* תיאור המשימה באתר הסוכנות האירופית
* 

קטגוריה:גשושיות אירופאיות
קטגוריה:משימות לחקר מערכת השמש
המעונות הרשמיים של אוסטרליה

להלן רשימת המעונות הרשמיים של אוסטרליה:

## מעונות נוכחיים
### פדרלי
* , קנברה, מעונו של המושל הכללי של אוסטרליה בקנברה
* , סידני, מעונו של המושל הכללי של אוסטרליה בסידני  
* , קנברה, מעונו של ראש ממשלת אוסטרליה בקנברה
* , סידני, מעונו של ראש ממשלת אוסטרליה בסידני

### מדינה וטריטוריה
* , אדלייד, מעונו של 
* , פרת', מעונו של 
* , מלבורן, מעונו של 
* , הובארט, מעונו של 
* , סידני, מעונו של מושל ניו סאות' ויילס
* , בריזבן, מעונו של  
* , וסט איילנד, מעונו של 
* , נורפוק, מעונו של 
* , דרווין, מעונו של 

## מעונות לשעבר
* , סידני, מעונו לשעבר של מושל ניו סאות' ויילס, 1788–1845
* , , מעונו לשעבר של מושל ניו סאות' ויילס, שנבנה ב־1799
* , בלוויו היל, מעונו לשעבר של מושל ניו סאות' ויילס, 1901–1917 
* , בריזבן, מעונו לשעבר של מושל קווינסלנד, 1862–1910
* , אוסטרליה הדרומית, מעונו לשעבר של מושל אוסטרליה הדרומית, 1860–1880
* , הובארט, מעונו לשעבר של מושל טסמניה
* , מעונו לשעבר של מושל ויקטוריה, 1854–1876
* , מעונו לשעבר של מושל ויקטוריה, 1901–1931

## מעונות קיץ
* , , מעון הקיץ לשעבר של מושל ניו סאות' ויילס, 1885–1957
* , טאוומבה, מעון הקיץ לשעבר של מושל קווינסלנד
* , טאוומבה, מעון הקיץ לשעבר של מושל קווינסלנד
* , טאוומבה, מעון הקיץ לשעבר של מושל קווינסלנד
* , מעון קיץ לשעבר של מושל אוסטרליה הדרומית, 1880–1955

## ראו גם
* 

קטגוריה:מעונות רשמיים לפי מדינה
מכון קאהן-סגול-מכבי

**מכון קאהן-סגול-מכבי למחקר ולחדשנות** (באנגלית: **Kahn Sagol Maccabi (KSM))** הוא מרכז לקידום מחקר רפואי ובריאות של מכבי שירותי בריאות.

## היסטוריה
המכון נוסד במכבי שירותי בריאות,בשנת 2016, בעזרת תרומתם של מוריס קאהן וסמי סגול, לשם קידום העיסוק במחקר רפואי.

המכון נוהל על ידי פרופ׳ ורדה שלו וכיום מובל על ידי ד"ר טל פטלון (רופאה מומחית לרפואת משפחה ורפואה דחופה וחוקרת), כולל ארבע מחלקות מחקר בתחומים של: ביג דאטה, ביו-בנק – מאגר הדגימות הביולוגיות הגדול בישראל, מחקרים קליניים ומחקרים אפידמיולוגיים.

למכון שותפויות עם חברות טכנולוגיה, חברות הזנק, מוסדות אקדמיים ומדענים ברחבי העולם, והסכמים לשיתופי פעולה מחקריים עם משרדי הבריאות של מדינות רבות, בהן איחוד האמירויות ובחריין.

## פעילויות ושירותים
### מחקרים רפואיים
המכון מבקש להביא לשיפורים במערכות הבריאות, באמצעות מחקרים עצמאיים ושיתופי פעולה עם חוקרים בינלאומיים, מוסדות אקדמיים, חברות תרופות, סטארט-אפים וחברות טכנולוגיה.
מאז הקמתו, התבצעו במכון מאות מחקרים, שהובילו לפיתוח כלים עבור מטופלים ורופאים, לשיפור ולשינוי במדיניות הרפואית של מדינות רבות, לרבות בתקופת מגפת הקורונה.
במכון יחידת מחקרים קליניים ויחידת מחקרים אפידמיולוגים.

בין המחקרים שנערכו באמצעות המכון, ניתן לציין:
* **מחקרים בנושא מגפת הקורונה** - במסגרת המכון נערכו בתקופת מגפת הקורונה מספר מחקרים מדעיים בינלאומיים, שהתבססו על מאגרי המידע של המכון. בהם מחקרים על הדבקה חוזרת בילדים, התחסנות טבעית, דעיכת השפעת החיסון השלישי והשפעת החיסון על הדבקה תוך ביתית.
* **מחקר בנושא אבעבועות הקוף** - בשנת 2023, פורסם מחקר בנושא אבעבועות הקוף שהתבסס על מידע של המכון.
* **מחקר בנושא אוטיזם** - בשנת 2023, פורסם מחקר בנושא אבחון מאוחר של אוטיזם.
* **Parvovirus B19** - בשנת 2023, ערך המכון מחקר, אשר פורסם בכתב העת המדעי Viruses, שחשף לראשונה התפרצות נגיף חדש הנקרא "Parvovirus B19". ממצאי המחקר מראים כי ישראל נמצאה, נכון לשנת 2023, בעיצומה של ההתפרצות הגדולה והארוכה ביותר של הנגיף, שדווחה עד כה.

### מאגר מידע רפואי

פעילותו המחקרית של המכון מתבססת על פעילות מחקר עצמאית ועל מאגר הידע הרפואי של מכבי שירותי בריאות, הכולל מסד נתונים שעבר תהליך התממה (אנונימיזציה) של 2.7 מיליון מבוטחים במשך 30 שנים של איסוף נתונים דיגיטלי.

בנוסף למחקרים שהמכון מבצע בעצמו, הוא מאפשר לחוקרים מרחבי העולם לערוך מחקרים, אנליזות וניבוי רפואי, על בסיס מאגר הנתונים.

מחלקת החדשנות והביג דאטה של המכון מבוססת על מאגרי נתונים וטכנולוגיות בינה מלאכותית, ומאפשרת לחוקרים לבצע מחקר, אנליזה וניבוי רפואי.

### ביו-בנק
המכון הקים את הביו-בנק הגדול בישראל, מאגר "טיפה למחקר" (Tipa BioBank), למחקר עם יותר ממיליון דגימות שמשמשות למחקרים גנטיים.

זהו מיזם מחקרי, שמטרתו לפתח כלים לגילוי מוקדם של מחלות בעזרת מחקרים גנטיים וביולוגיים.
עיקרו של הפרויקט ביצירת בנק של דגימות ביולוגיות (כגון דם, שתן, ועוד), אשר יאפשר לחוקרים לבצע מחקרים שיובילו להבנה כיצד הפרופיל הגנטי יכול להשפיע על הסיכון לפתח מחלה מסוימת, או על הטיפול בה.

דגימות של "טיפה למחקר" משמשות למחקר במגוון תחומים ובהם: מציאת הקשר בין גנטיקה ובעיות שמיעה, התאמת אישית של טיפול בחולי סרטן, חיפוש סמנים מוקדמים למחלת אלצהיימר, פיתוח בדיקות גנטיות לאפיון סיכון מוגבר למחלות של מערכת העצבים המרכזית ולמחלות מטבוליות ועוד.

## קישורים חיצוניים

* 

## הערות שוליים

קטגוריה:מכבי שירותי בריאות
קאהן-סגול
איריס שור

**איריס שור** (נולדה ב-31 במרץ 1981) היא אדריכלית, יזמית ומרצה ישראלית.

## ביוגרפיה
נולדה ברעננה, שירתה בחיל המודיעין, למדה ארכיטקטורה בבצלאל.

ב-2007 לאחר סיום הלימודים הקימה יחד עם טל וייס, ויונתן סרוסי את חברת ויזואל טאו . החברה פיתחה מערכת הפועלת על גבי האינטרנט, שיצרה אלטרנטיבה לתוכנות השרטוט המקצועיות בדו-ממד ותלת-ממד ששימשו עד אז מהנדסים בהליך הפיתוח. המערכת אפשרה למהנדסים ולאדריכלים לבנות מודלים ולשתף את המידע באמצעות האינטרנט. ב-2009 נמכרה החברה לחברת Autodesk האמריקאית בסכום של 25 מיליון דולר. אחרי הרכישה עבדה בחברה במשך כשנתיים כמנהלת מוצר.

בשנת 2012 הקימה בשותפות את חברת אובר אופס  לטיפול ובקרה של קוד תוכנה.

ב-2015 הקימה את חברת אוריבי Oribi, שפיתחה טכנולוגיה לאופטימיזציה של קמפיינים שיווקיים באמצעות סיפוק תובנות מתקדמות על ערוצי השיווק ועל המסרים בהם משתמשות חברות. החברה נמכרה ל-LinkedIn בכ-90 מיליון דולר, ומאז עובדת שור כמנהלת מוצר בחברה.

משדרת פודקאסט "הסיפורים האמיתיים מאחורי האקזיטים".

נבחרה ל-"50 הנשים המשפיעות של גלובס 2022".

נבחרה ל-"70 השיאניות של ישראל" על ידי מערכת "לאשה" של שנת ה-70 למדינת ישראל, כאישה שעשתה אקזיט בגיל הכי צעיר.

## חיים אישיים
נשואה ואמא לשני בנים. מתגוררת בעדנים.

## לקריאה נוספת
* איריס שור, **סיפור יזמות אמיתי**, הוצאה עצמית, ינואר 2023
* מאחורי הקלעים של האקזיטים, פודקאסט בהנחיית איריס שור

## קישורים חיצוניים
* 
* 

## הערות שוליים

2023 07
קטגוריה:יזמים ישראלים
קטגוריה:עדנים: אישים
קטגוריה:נשות עסקים ישראליות
קטגוריה:אנשי עסקים ישראלים
קטגוריה:מייסדי חברות תוכנה ישראלים
קטגוריה:יזמי היי-טק ישראלים
קטגוריה:מייסדי חברות טכנולוגיה יהודים
קטגוריה:כלות אות אבירות מרכז פרס לשלום ולחדשנות
קטגוריה:ישראלים שנולדו ב-1981
קטגוריה:ישראליות שנולדו ב-1981
ליבי קליין

**אמי קליינמן**, הידועה בשם העט **ליבי קליין**, היא סופרת ומרצה חרדית ישראלית, חסידת חב"ד.

## ביוגרפיה

נולדה וגדלה בתל אביב. בילדותה, ניצלה מהפיגוע בדיזנגוף סנטר ויצאה ממנו עם פציעה קלה בלבד. בבגרותה למדה רפואה בפראג, שם חזרה בתשובה.

## קריירה
ספריה עוסקים במקרים רפואיים שונים, כגון פציעה לאחר תאונה או כתוצאה מפיגוע, התמודדות עם מחלה וכדומה; בהתמודדויות רוחניות שונות, כגון חזרה בתשובה ויציאה בשאלה; בהתמודדויות משפחתיות, כגון ביחסים בין בני-זוג וביחסי הורים-ילדים, כשהמיקוד נתון הן על המתמודד עצמו והן על התמודדויותיהם של בני משפחתו וידידיו במעגלים הקרובים והרחוקים עם מצבו, כשבעלילה טמונים מסרים אמוניים. לרוב מסתיימים הספרים ב'הפי אנד'.

בספרים מתנהלות מספר עלילות במקביל, ללא קשר הדוק ביניהן. בכל טרילוגיה מתווספים דמויות ועלילות חדשות, לצד המשך עלילותיהן של הדמויות מן הטרילוגיות הקודמות.

שמות הספרים לקוחים מקטעי פסוקים מתהילים, ובכל אחת מהטרילוגיות נעשה שימוש בפסוקים עוקבים. כך, לדוגמה, "גם כי אלך", "כי אתה עמדי" ו"אך טוב וחסד", כולם קטעי פסוק מפרק כ"ג בתהילים.

במקביל לעיסוקה כסופרת, קליין מרצה ומופיעה בפני נשים.

## חיים אישיים
קליינמן נשואה ואמא לשמונה ילדים. מתגוררת באור יהודה.

## ביבליוגרפיה
### טרילוגיה ראשונה
*גם כי אלך – 2014
*כי אתה עמדי – 2015
*אך טוב וחסד – 2016

### טרילוגיה שנייה
*אל תסתר – 2017
*לולא האמנתי – 2018
*לראות בטוב – 2019

### טרילוגיה שלישית
*אשא עיני – 2020
*מאין יבוא – 2021
*שמיים וארץ – 2022

### טרילוגיה רביעית
*דומי נפשי – 2023
*בכל עת – 2024
*כי ממנו - 2025

### בודדים
*כי אבי ואימי – 2020

## קישורים חיצוניים
* 
* 
* ליבי קליין באתר יפה נוף
* ליבי קליין באתר קולמוס
* אפרת ברזל בשיחה עם ליבי קליין לרגל שבוע הספר באתר הידברות, 8 ביוני 2020
* 
* 
## הערות שוליים

קטגוריה:סופרות ישראליות הידועות בשם עט
קטגוריה:סופרות חרדיות ישראליות
קטגוריה:ישראליות שנולדו במאה ה-20
שתל תת-עורי

**שתל תת-עורי** הוא שינוי גוף אשר במהלכו מוכנס גוף תלת־ממדי מתחת לפני העור אשר מאפשר לגוף להחלים ובמהלך תהליך זה מתחת לעור נוצרות בליטות בצורה המבוקשת אשר נתפסות כאסתטיות בעיני המבצע. שתלים אלה עשויים פעמים רבות מסיליקון אשר מקבל את הצורה הרצוייה ביציקה או בגילוף. אנשים רבים אשר ביצעו הליך זה מצרפים את השתל לשינויי גוף נוספים על מנת ליצור אפקט דרמטי רצוי. ההליך מכונה גם שתל תלת־ממדי או באנגלית "pocketing".

## היסטוריה
שתל תת-עורי ראשון הושתל ב-1994. מקובל כי חלוץ תחום ההשתלות הוא Steve Haworth. בסטודיו הפירסינג שלו HTC Body Piercing, בפיניקס אריזונה. הוא ביצע לראשונה את ההליך כשביקשו ממנו צמיד. הוא הגיע למסקנה שהוא יכול לשים שרשרת של חרוזים מתחת לעור של הלקוחה שלו ליצור את האפקט שהיא חפצה בו. בהמשך, בשנת 1998 המדען קווין ווריק ניסה להשתיל שבב RFID וכמו כן, השתלה של מערך אלקטרודות. מאז השתלות אלה, אומנים רבים ביצעו סוגים מגוונים של השתלות. בין אומנים אלה ניתן לציין בין השאר את סטלארק אשר לו אוזן מושתלת בזרועו.

## סוגים
קיימים שני סוגים עיקריים לשתלים, תת-עורי ועורי. סוג נוסף אשר קיים הוא שתל מגנטי תת-עורי.

### תת-עורי
שתלים אשר באופן כולל טמונים בתוך הדרמיס. שתלים אלה מיועדים הן לצרכים אסתטים והן לצרכים רפואיים. בין השימושים הרפואיים שהשתל מסייע בהן הוא שחרור תרופות במשך זמן ארוך מתוך אמופלה אשר מושתלת תחת העור. מתן תרופה בצורה זו משמש בין השאר לשחרור תרופות למניעת הריון בפרקי זמן ארוכים. בגרסה האסתטית של השתלים, ניתן לעצב אותם לכל צורה רצויה. לרוב הם עשויים מסיליקון. עם כי קיימות גם גרסאות טפלון.

## הליך הביצוע
על מנת להתקין את אחד משני סוגי השתלים, מבצעים חתך עד לשכבה התת-עורית, מעלית עורית, מכשיר רפואי, מפריד את תת-העור והחיתולית ויוצר את הכיס בו יוכנס השתל. לאחר הנחת השתל, החתך נתפר. סרט דביק רפואי מודבק לעיתים קרובות כדי למזער את התנועה בזמן שהעור חוזר לצורתו המקורית סביב השתל.ממוזער|שתל תת-עורי בזרוע
ממוזער|מכשיר לביצוע שתל תת-עורי

## קישורים חיצוניים

## הערות שוליים

קטגוריה:תכשיטים
קטגוריה:אמנות גוף
קטגוריה:שינוי הגוף